Kaunokit

Kaunokit eli sädekaunokit (Centaurea) on asterikasvien heimoon kuuluva kasvisuku. Sukuun kuuluu 450 lajia, joista osa on yksivuotisia ja osa monivuotisia. Luonnonvaraisena kasvava ruiskaunokki on monesti pelloilla rikkaruohona, mutta laji tunnetaan myös koristekasvina puutarhoissa. Vaikka luonnonvaraisen ruiskaunokin kukat ovat siniset, lajista on jalostettu lajikkeita, joiden kukkien väri vaihtelee, kuten myös niiden kerrannaisuus.

Ulkonäkö ja koko 
Ruiskaunokki on 20–80 cm korkea ja isokaunokki jopa 1–2 metriä korkea. Kukkien värisävyjä ovat punaisen, keltaisen, sinisen ja violetin sävyt. Lisäksi on myös valkoisia kukkia.

Levinneisyys 
Isokaunokki (Centaurea americana) on kotoisin Pohjois-Amerikasta, kun taas ruiskaunokki (Centaurea cyanus) on lähtöisin Etelä- ja Kaakkois-Euroopasta, mistä se on levinnyt kaikkialle Eurooppaan.

Elinympäristö 
Kaunokit viihtyvät aurinkoisella paikalla kosteahkossa maassa.

Käyttö 
Ruiskaunokin lisäksi koristekasveina käytetään iso-, tuoksu- ja harmaakaunokkia. Ruis- ja tuoksukaunokkia voidaan käyttää myös leikkokukkana. Edellä mainitut ovat yksivuotisia. Monivuotisia ovat muun muassa kelta- ja
vuorikaunokki.

Kaunokkilajeja

Suomessa tavattavia lajeja 
Suomessa vakiintuneena luonnonvaraisena tavattavat lajit ja alalajit:
 ahdekaunokki (Centaurea jacea) (muinaistulokas)
 ketokaunokki (Centaurea scabiosa) (muinaistulokas)
 piennarketokaunokki (Centaurea scabiosa subsp. scabiosa)
 mustakaunokki (Centaurea nigra) (uustulokas)
 nurmikaunokki (Centaurea phrygia) (muinaistulokas)
 idännurmikaunokki (Centaurea phrygia subsp. phrygia)
 lännennurmikaunokki (Centaurea phrygia subsp. pseudophrygia) (satunnaistulokas)
 ruiskaunokki eli ruiskukka (Centaurea cyanus) (muinaistulokas)
 vuorikaunokki (Centaurea montana) (uustulokas, viljelykarkulainen)

Suomessa havaittuja muualta peräisin olevia lajeja:
 hapsikaunokki (Centaurea trichocephala)
 harakankaunokki (Centaurea diffusa)
 huopakaunokki (Centaurea dealbata)
 keltakaunokki (Centaurea macrocephala)
 keltaorakaunokki (Centaurea solstitialis)
 kääpiökaunokki (Centaurea depressa)
 maltankaunokki (Centaurea melitensis)
 piikkikaunokki (Centaurea calcitrapa)
 reininkaunokki eli hietakaunokki (Centaurea stoebe, aiemmin C. rhenana)
 risukaunokki (Centaurea virgata)

Muita lajeja 
 armeniankaunokki (Centaurea iberica)
 harmaakaunokki (Centaurea cineraria)
 hopeakaunokki (Centaurea ragusina)
 idänkaunokki (Centaurea orientalis)
 isokaunokki (Centaurea americana)
 jalokaunokki (Centaurea pulcherrima)
 kalliokaunokki (Centaurea rupestris)
 karhokaunokki (Centaurea aspera)
 karvaskaunokki eli karvasohdake eli benediktiiniohdake (Centaurea benedicta)
 kenttäkaunokki (Centaurea serotina)
 kyproksenkaunokki (Centaurea akamantis)
 maariankaunokki (Centaurea hypoleuca)
 marokonkaunokki (Centaurea diluta)
 mielikaunokki (Centaurea bella)
 moldovankaunokki (Centaurea besseriana)
 nokikaunokki (Centaurea deusta)
 patjakaunokki (Centaurea spinosa)
 rinnekaunokki (Centaurea cheiranthifolia)
 keltarinnekaunokki (Centaurea cheiranthifolia subsp. cheiranthifolia)
 punarinnekaunokki (Centaurea cheiranthifolia subsp. purpurascens)
 sulkakaunokki (Centaurea uniflora)
 ternikaunokki (Centaurea ruthenica)
 valkokaunokki (Centaurea alba)
 villakaunokki (Centaurea eriophora)
 Centaurea aegialophila
 Centaurea lactucifolia

Kaunokkeihin on aiemmin luokiteltu lisäksi tuoksukaunokki (Amberboa moschata, syn. Centaurea moschata).

Lähteet

Aiheesta muualla 
 Suomen Lajitietokeskus: Kaunokit (sädekaunokit) – Centaurea
 Coloria.net: Värjäys, Centaurea Kaunokit
 Den virtuella floran: Centaurea 
 ITIS: Centaurea 
 UniProt: Taxonomy - Centaurea 
 United States Department of Agriculture (USDA): Centaurea 
 Flora of China: Centaurea 
 Pherobase: Floral volatiles of Genus Centaurea 
 Global Biodiversity Information Facility (GBIF): Centaurea